CELEX: 62017TB0148
Language: el
Date: 2017-12-07 00:00:00
Title: Υπόθεση T-148/17: Διάταξη του Γενικού Δικαστηρίου της 7ης Δεκεμβρίου 2017 — Troszczynski κατά Κοινοβουλίου (Προσφυγή ακυρώσεως — Ρύθμιση σχετικά με την καταβολή των εξόδων και των αποζημιώσεων των βουλευτών του Ευρωπαϊκού Κοινοβουλίου — Αποζημίωση βουλευτικής επικουρίας — Ανάκτηση αχρεωστήτως καταβληθέντων ποσών — Εν μέρει απαράδεκτο — Μερική κατάργηση της δίκης)

5.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 42/26
            
         Διάταξη του Γενικού Δικαστηρίου της 7ης Δεκεμβρίου 2017 — Troszczynski κατά Κοινοβουλίου
   (Υπόθεση T-148/17) (1)
   
   ((Προσφυγή ακυρώσεως - Ρύθμιση σχετικά με την καταβολή των εξόδων και των αποζημιώσεων των βουλευτών του Ευρωπαϊκού Κοινοβουλίου - Αποζημίωση βουλευτικής επικουρίας - Ανάκτηση αχρεωστήτως καταβληθέντων ποσών - Εν μέρει απαράδεκτο - Μερική κατάργηση της δίκης))
   (2018/C 042/39)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Mylène Troszczynski (Noyon, Γαλλία) (εκπρόσωποι: αρχικώς μεν M. Ceccaldi, εν συνεχεία δε F. Wagner, δικηγόροι)
   
      Καθού: Ευρωπαϊκό Κοινοβούλιο (εκπρόσωποι: G. Corstens και S. Seyr)
   
      Παρεμβαίνον υπέρ του καθού: Συμβούλιο της Ευρωπαϊκής Ένωσης (εκπρόσωποι: A. Jensen, M. Bauer και R. Meyer)
   
      Αντικείμενο
   
   Αίτημα βάσει του άρθρου 263 ΣΛΕΕ για την ακύρωση της αποφάσεως του Γενικού Γραμματέα του Κοινοβουλίου της 23ης Ιουνίου 2016, περί ανακτήσεως ποσού ύψους 56 554 ευρώ το οποίο καταβλήθηκε αχρεωστήτως στην προσφεύγουσα στο πλαίσιο της βουλευτικής επικουρίας, του σχετικού με την εν λόγω απόφαση χρεωστικού σημειώματος και της αποφάσεως των Κοσμητόρων της 13ης Δεκεμβρίου 2016, περί απορρίψεως της διοικητικής ενστάσεως της προσφεύγουσας κατά της αποφάσεως της 23ης Ιουνίου 2016.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Απορρίπτει την προσφυγή ως απαράδεκτη, καθόσον αφορά το αίτημα ακυρώσεως της αποφάσεως του Γενικού Γραμματέα του Ευρωπαϊκού Κοινοβουλίου της 23ης Ιουνίου 2016, περί ανακτήσεως ποσού ύψους 56 554 ευρώ το οποίο καταβλήθηκε αχρεωστήτως στη Mylène Troszczynski στο πλαίσιο της βουλευτικής επικουρίας και του σχετικού με την εν λόγω απόφαση χρεωστικού σημειώματος, καθώς και το αίτημα να υποχρεωθεί το Κοινοβούλιο να καταβάλει στην προσφεύγουσα ποσό ύψους 50 000 ευρώ σε απόδοση των δυνάμενων να αναζητηθούν εξόδων.
            
         
               2)
            
            
               Παρέλκει πλέον η απόφανση επί του αιτήματος ακυρώσεως της αποφάσεως των Κοσμητόρων της 13ης Δεκεμβρίου 2016, περί απορρίψεως της διοικητικής ενστάσεως της προσφεύγουσας κατά της αποφάσεως της 23ης Ιουνίου 2016.
            
         
               3)
            
            
               Η M. Troszczynski φέρει, πέραν των δικαστικών εξόδων της, και τα δικαστικά έξοδα στα οποία υποβλήθηκε το Κοινοβούλιο.
            
         
               4)
            
            
               Το Συμβούλιο της Ευρωπαϊκής Ένωσης φέρει τα δικαστικά έξοδά του.
            
         
      (1)  EE C 144 της 8.5.2017.